Կպչուն մտքերը կարող են տարբեր լինել՝ կախված երեխայի տարիքից, եւ կարող են փոփոխվել: Ավելի փոքր տարիքի ԿՍԽ-ով երեխան կարող է վախենալ, թե իր կամ իր ընտանիքի անդամների հետ կարող է դժվախտություն պատահել, օրինակ՝ տուն կարող է գող ներխուժել եւ վնասել նրանց: Դրա հետեւանքով երեխան ծնողների քնելուց հետո կարող է անվերջ ստուգել՝ փա՞կ են, արդյոք, տան բոլոր դռները եւ պատուհանները, որպեսզի թեթեւացնի իր վախերը: Երեխան կարող է նաեւ կարծել, թե ինքը պատահաբար բաց է թողել որեւէ դուռ կամ պատուհան իր վերջին ստուգումը կատարելիս եւ ապա պետք է անպայման նորից բոլորը ստուգի: